আবদুল হাই সিদ্দিকী
আবদুল হাই সিদ্দিকী (জন্ম. ১৯০৩ - মৃত্যু ১৯৭৭) ভারতীয় একজন আলেম, পীর, সমাজসেবক ও ধর্মপ্রচারক ছিলেন। তার প্রকৃত নাম ছিলো আবু নসর মুহাম্মদ আবদুল হাই। তিনি ভারতের পশ্চিমবঙ্গের হুগলি জেলার ফুরফুরা গ্রামে জন্মগ্রহণ করেন। তিনি ভারতের বিখ্যাত ফুরফুরা দরবার শরীফের পীর মুহাম্মাদ আবু বকর সিদ্দিকীর সন্তান। তার পিতা ইসলামের প্রথম খলিফা আবু বকরের বংশধর। আব্দুল হাই স্থানীয়ভাবে বড় হুজুর নামে অধিক পরিচিত। তিনি ১৯৪৪ সালের রাজনৈতিক সংগঠন জমিয়তে উলামায়ে ইসলামের সভাপতি ছিলেন এবং এই সংগঠনকে সাথে নিয়ে মুসলিম লীগের পাকিস্তান আন্দোলনকে সমর্থন করতেন।